Jahanara Begum

Jahanara Begum (23 Mac 1614 – 16 September 1681) ialah seorang puteri Mughal dan Padshah Begum dari Empayar Mughal antara 1631 hingga 1681. Beliau merupakan puteri sulung kepada Maharaja Shah Jahan dan isterinya, Mumtaz Mahal. Sering disebut sebagai Begum Sahib (Puteri dari para Puteri), beliau merupakan kakak Dara Shikoh dan Maharaja Aurangzeb.

Beliau merupakan anak kesayangan dari kesemua putera-puteri Maharaja Shah Jahan. Jahanara telah menerima pendidikan yang baik dan menjadi seorang puteri yang bijaksana, cerdas serta berketerampilan terutamanya dalam hal ehwal politik walaupun usianya masih belasan tahun. Selepas kemangkatan Mumtaz Mahal ketika melahirkan anak bongsunya pada tahun 1631, Jahanara telah diberi autoriti oleh sang ayahandanya Shah Jahan memegang cap mohor Diraja atau Farman serta memimpin Harem Diraja Mughal dengan diberikan gelaran tertinggi "Padshah Begum" dan menjadi puteri dan sekaligus permaisuri di empayar Mughal ketika usia baru 17 tahun walaupun ketika itu Shah Jahan mempunyai 3 isteri yang lain. 

Jahanara telah mencapai kekuasaan dan pengaruh politik yang besar sepanjang pemerintahan ayahandanya dan dinukilkan sebagai wanita yang paling berpengaruh di empayar.  


Sastera

 Rujukan 

Kategori:Kelahiran 1614
Kategori:Kematian 1681